**POISTNÁ ZMLUVA**

**pre havarijné poistenie motorových vozidiel**

**č.**

uzatvorená podľa ust. § 83 zákona č. 343/2015 Z. z. verejnom obstarávaní a o zmene a doplnení niektorých zákonov v znení neskorších predpisov a podľa § 788 a nasl. zákona č. 40/1964 Zb. Občiansky zákonník v znení neskorších predpisov, (ďalej len „poistná zmluva“ alebo „zmluva“)

**Článok I.**

**Zmluvné strany**

**Poisťovateľ:**

Názov:

Sídlo:

IČO:

DIČ:

IČ DPH:

Bankové spojenie:

IBAN:

(ďalej len „Poisťovateľ“)

a

**Poistník:**

Názov: **Ústredný kontrolný a skúšobný ústav poľnohospodársky v Bratislave**

Sídlo: **Matúškova 21, 833 16 Bratislava**

Štatutárny zástupca: PhDr. Ján Berceli - generálny riaditeľ

IČO: 00 156 582

DIČ: 2021023026

IČ DPH: SK2021023026

Bankové spojenie: Štátna pokladnica, Radlinského 32, 810 05 Bratislava

IBAN: SK 29 8180 0000 0070 0007 7309

Zriadený: Rozhodnutím Ministerstva zemědělství a výživy v Prahe č. j.: II/4-1178/68/23 zo dňa 17.12.1968 a v znení Rozhodnutia  Ministerstva pôdohospodárstva a rozvoja vidieka SR,  Bratislava č. 2228/2014-250, republiky č. 3072/2011-250 z 20.07.2011, č. 1964/2013-250 zo 16.04.2013, č. 2228/2014-250 zo 06.03.2014, č. 738/2017-250 z 19.01.2017 a č. 2450/2017-250 z 27.06.2017

tel.: +421 259 880 422

e-mail: [uksup@uksup.sk](mailto:uksup@uksup.sk)

(ďalej len „Poistník“)

(ďalej spolu len „zmluvné strany“)

**PREAMBULA**

Zmluvné strany uzatvárajú túto poistnú zmluvu ako výsledok verejného obstarávania časti zákazky „Havarijné poistenie služobných motorových vozidiel“ realizovaného podľa § 117 zákona   
č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

**Článok II.**

**Úvodné ustanovenia**

1. Táto poistná zmluva sa uzatvára v súlade s ustanoveniami zákona, zákona č. 40/1964 Zb. Občiansky zákonník v znení neskorších predpisov, zákonom o verejnom obstarávaní, v súlade so zákonom č. 18/1996 Z. z. o cenách v znení neskorších predpisov, zákonom o verejnom obstarávaní. všeobecnými poistnými podmienkami pre havarijné zmluvné poistenie zodpovednosti za škodu spôsobenú prevádzkou motorového vozidla (ďalej len „VPPMV“) a Osobitnými poistnými podmienkami pre asistenčné služby, ktoré sú neoddeliteľnou súčasťou tejto zmluvy.
2. Havarijné poistenie motorových vozidiel sa riadi aj VPPMV.

**Článok III.**

**Predmet a účel zmluvy**

1. Predmetom tejto zmluvy je uzatvorenie poistnej zmluvy a úprava práv a povinností oboch zmluvných strán pri určení podmienok počas platnosti a účinnosti tejto zmluvy  na havarijné poistenie motorových vozidiel a prípojných vozidiel, vrátane ich častí a štandardnej výbavy a povinnej výbavy, ktorých vlastníkom, držiteľom alebo správcom je poistník.
2. Vozidlá sú poistené základným poistením v poistnom období uvedenom v článku IV. odsek 1 VPPMV (pre prípad poškodenia alebo zničenia vozidla uvedeného v Zozname poistených vozidiel alebo Zaraďovacom liste (ďalej len „ZL“) (Príloha č. 2) následkom havárie, živelnej udalosti alebo škodou spôsobenou vodou z vodovodného zariadenia, stretu so zverou počas prevádzky vozidla alebo poškodenie káblov, hadíc, obkladov alebo izolačných materiálov na vozidle spôsobených ohryzením alebo prehryznutím hlodavcami).
3. Ďalej sa dojednávajú doplnkové poistenia (poistenie pre prípad odcudzenia a vandalizmu; poistenie batožiny; úrazové poistenie osôb, poistenie skiel vozidla), ak sú uvedené v Zozname poistených vozidiel alebo ZL, (Príloha č. 1) k tejto poistnej zmluve.
4. Územná platnosť poistenia je geografické územie Európy, pokiaľ nie je uvedené na Zozname poistených vozidiel alebo ZL inak.
5. V rámci poistenia sú dojednané aj asistenčné služby pre motorové vozidlá do 3 500 kg. Poisťovateľ vydá poistníkovi na každé motorové vozidlo do 3 500 kg asistenčnú kartu.
6. Poisťovateľ je úspešným uchádzačom zadanej zákazky podľa zákona č. 343/2015 Z.z. Ponuka poisťovateľa bola vyhodnotená ako víťazná v rámci predmetného verejného obstarávania. Poisťovateľ týmto vyhlasuje, že na výkon činnosti, ktorý tvorí predmet tejto zmluvy, má príslušné oprávnenie a rovnako vyhlasuje, že mu nie sú známe žiadne objektívne a subjektívne prekážky, ktoré by mohol riadne plnenie tejto zmluvy odmietnuť alebo plnenie podľa tejto zmluvy nemohol zrealizovať.
7. Pre prípad, že sa preukáže, že poisťovateľ nebol v čase podpisu tejto zmluvy oprávnený na výkon tejto činnosti, bude sa považovať za záväzné porušenie tejto zmluvy s právom poistníka odstúpiť od tejto zmluvy. Poisťovateľ je zároveň povinný nahradiť poistníkovi všetku škodu, ktorá mu tým vznikne.

**Článok IV.**

**Poistné obdobie**

1. Táto poistná zmluva sa uzatvára na dobu určitú, od 12.12.2021 do 11.12.2023. Poistným obdobím je obdobie 24 mesiacov (dva poistné roky), odo dňa nadobudnutia účinnosti tejto zmluvy v súlade s Článkom XIII. ods. 4 tejto zmluvy.
2. Poistné obdobie jednotlivých vozidiel poistených touto zmluvou sa riadi poistným obdobím tejto zmluvy.

**Článok V.**

**Vznik a zmena poistenia**

1. Poistenie sa vzťahuje na motorové vozidlá a/alebo prípojné vozidlá (ďalej len „vozidlá“) uvedené v Prílohe č. 1 (Zoznam poistených motorových vozidiel) alebo v ZL, ktoré má poistník vo vlastníctve,

alebo ktoré oprávnene prevzal alebo používa, alebo ktoré má v leasingovom nájme ako nájomca.

1. Poistenie sa vzťahuje aj na vozidlá, ktoré sa stali súčasťou tohto súboru vozidiel po uzavretí tejto poistnej zmluvy. Vozidlá dodatočne zaradené do súboru vozidiel budú zahrnuté do poistenia dňom uvedeným v ZL vozidiel ako dátum zaradenia vozidla.
2. Poisťovateľ zaradí do poistenia motorové vozidlo nasledujúcim spôsobom: Vyplnený a podpísaný ZL je povinný poistník zaslať elektronickou formou poisťovateľovi, ktorý ho po podpísaní zašle poštovou formou späť na adresu poistníka podľa Článku I. tejto zmluvy. Poistenie vo vzťahu k zaradenému vozidlu sa začína dňom, hodinou a minútou uvedenou v ZL, avšak nie skôr ako je deň doručenia ZL poisťovateľovi. Pokiaľ nie sú všetky údaje na ZL riadne vyplnené, poisťovateľ vráti ZL poistníkovi na intervenciu (opravu). Pokiaľ poistník nevráti opravený ZL do 5 (päť) pracovných dní odo dňa jeho zaslania od poisťovateľa, má právo od poistenia odstúpiť. Poistník je povinný doručiť ho poštou alebo elektronickou formou doručenia alebo osobne do 10 (desať) pracovných dní od podpísania ZL. Pokiaľ poisťovateľ nevráti ZL na intervenciu (opravu) do 5 (päť) pracovných dní odo dňa jeho zaslania od poistníka, sa považuje, že so ZL súhlasí.
3. Výpočet výšky poistného pri dodatočne zaradenom vozidle sa riadi sadzobníkom platným v čase zaradenie vozidla a vypočíta sa ako alikvotná časť ročného poistného od začiatku poistenia dodatočne zaradeného vozidla do konca príslušného poistného obdobia.
4. Poisťovateľ si vyhradzuje právo možnosti posúdenia zaradenia vozidla v závislosti od kategórie/typu vozidla a účelu použitia zaraďovaného vozidla prostredníctvom ZL a následnej možnosti odmietnutia zaradenia posudzovaného vozidla.
5. Vyradenie motorového vozidla z poistenia je možné vykonať oznámením odoslaným písomnou formou, alebo do elektronickou formou poisťovateľovi s odôvodnením a doložením príslušného dokladu preukazujúceho dôvod vyradenia vozidla z poistenia (Veľký technický preukaz po prepise na nového držiteľa, doklad o vyradení z evidencie, potvrdenie o lustrácii motorového vozidla, dohoda oboch zmluvných strán). Poistník je povinný nahlásiť vyradenie vozidla do 30 (tridsať) dní od zmeny majúcej za následok zánik poistenia dokladovaním tejto zmeny príslušným dokladom.
6. Poistník si na základe tejto zmluvy počas doby jej platnosti vyhradzuje právo vyzvať poisťovateľa na uzatvorenie dodatku k tejto zmluve, ktorej predmetom bude aktualizácia (rozšírenie) zoznamu motorových vozidiel podľa aktuálneho cenníka na účely havarijného zmluvného poistenia o súbor vozidiel (opcia).
7. V prípade zániku držby alebo vlastníckeho práva poistníka k motorovým vozidlám, ktoré sú predmetom poistenia podľa tejto zmluvy, je poistník povinný podať do 10 (desiatich) pracovných dní poisťovateľovi odhlášku Príloha č. 3 (Vyraďovací list) z poistenia písomnou formou alebo zaslaním elektronickou formou pre poisťovateľa.

**Článok VI.**

**Poistná suma, spoluúčasť**

1. Výška ročného havarijného poistného v zmysle tejto zmluvy a všetky doplnkové poistenia sú uvedené v Zozname poistených vozidiel (Príloha č. 1) a v ZL a riadi sa sadzobníkom poisťovateľa platným v čase uzatvorenia tejto zmluvy, ak v tejto zmluve nie je dohodnuté inak.
2. Základné poistenie a doplnkové poistenie pre prípad odcudzenia a vandalizmu sa dojednáva so spoluúčasťou uvedenou v Zozname poistených vozidiel a v ZL. Ostatné doplnkové poistenia (poistenie batožiny; úrazové poistenie osôb, poistenie skiel vozidla) sa dojednávajú bez spoluúčasti.

**Článok VII.**

**Poistné a splatnosť poistného**

1. Pre výpočet poistného platia sadzby uvedené v sadzobníku, k (Príloha č. 4) tejto poistnej zmluve.
2. Dojednáva sa, že poistné je platené: **ročne.**

**Ročné poistné je vo výške ................................... EUR**.

1. Poistné zahŕňa daň z poistenia v zmysle zákona č. 213/2018 Z. z. o dani z poistenia a o zmene a doplnení niektorých zákonov. Výška poistného je stanovená v súlade so zákonom č. 18/1996 Z. z. o cenách v znení neskorších predpisov.
2. Pred vystavením faktúry poisťovateľ vystaví a odošle aktualizovaný výkaz obsahujúci zoznam vozidiel, ktoré budú predmetom platby súvisiace s poistným. výkazu
3. Dojednáva sa, že poistné bude platené ročne, so splatnosťou vždy ku 12. 12. každého roku na účet poisťovateľa uvedeného v záhlaví tejto zmluvy Poisťovateľ vystaví poistníkovi faktúru ku dňu splatnosti poistného, ktorý poisťovateľ zašle poistníkovi. Variabilným číslo je vždy číslo tejto zmluvy. Poistník je povinný uhradiť poistné v plnej výške v zmysle doručenej faktúry. V prípade, že vo faktúre sa budú vyskytovať vozidlá, ktorých poistenie už malo byť ukončené, ale doklady preukazujúce túto skutočnosť poisťovateľovi ešte neboli doručené, prípadne neboli v čase spracovania faktúry vykonané storná, tak ukončenie poistenia týchto vozidiel bude zohľadnené v nasledujúcej faktúre zasielanej pri ďalšej splatnosti poistného v zmysle tejto zmluvy.
4. Poistné sa podľa § 796 Občianskeho zákonníka považuje za bežne platené poistné.
5. Zmluvné strany sa dohodli, že úhrada poistného bude realizovaná formou bezhotovostného platobného styku na základe faktúry vystavenej poisťovateľom.
6. Poisťovateľ vystaví faktúru na poistné za poistné obdobie od 12.12.2021 do 11.12.2022 najskôr v deň nasledujúci po dni nadobudnutia účinnosti poistnej zmluvy. Faktúra vystavená poisťovateľom na poistné za poistné obdobie od 12.12.2021 do 11.12.2022 je splatná do 30 (tridsať) kalendárnych dní odo dňa jej riadneho doručenia poistníkovi. Faktúra musí byť zaslaná doporučene v obálke označenej slovom „FAKTÚRA“ na adresu poistníka uvedenú v čl. I tejto zmluvy.
7. Faktúra vystavená poisťovateľom na poistné za poistné obdobie od 12.12.2022 do 11.12.2023 je splatná do 30 kalendárnych dní odo dňa jej riadneho doručenia poistníkovi. Faktúra musí byť zaslaná doporučene v obálke označenej slovom „FAKTÚRA“ na adresu poistníka uvedenú v Článku I tejto zmluvy.
8. Výška poistného za každé poistené vozidlo a celková výška poistného za súbor vozidiel a splatnosť poistného sú uvedené v Zozname poistených vozidiel, k tejto zmluve.
9. Pri vozidlách zaradených do súboru v priebehu poistného obdobia sa prvé poistné stanoví ako pomerná časť ročného poistného odo dňa zaradenia vozidla do súboru do dňa splatnosti najbližšej splátky poistného. Splatnosť pomerného poistného je dňom doručenia faktúry v súlade s týmto Článkom VII. ods. 8 a ods. 10 tejto zmluvy. V ďalšej splátke je už splatné poistné za zaradené vozidlo v plnej výške podľa ZL.
10. Poistník je povinný uhradiť poistné prevodom na bankový účet poisťovateľa uvedený v záhlaví v tejto zmluvy.
11. Poisťovateľ uhradí preplatok poistného za vyradené vozidlá zo súboru na účet poisteného uvedený v tejto poistnej zmluve najneskôr do 15 (pätnásť) pracovných dní odo dňa doručenia písomnej žiadosti poisteného.

**Článok VIII.**

**Zodpovednosť za škodu a zmluvné pokuty**

1. Strana zmluvy, ktorá poruší svoju povinnosť podľa tejto poistnej zmluvy, je povinná nahradiť škodu tým spôsobenú druhej strane, ibaže preukázateľne preukáže, že porušenie povinností bolo spôsobené okolnosťami vylučujúcimi zodpovednosť a zároveň túto okolnosť bez zbytočného odkladu písomne oznámi druhej strane. Za okolnosť vylučujúcu zodpovednosť sa nepovažuje platobná neschopnosť strany.
2. Porušenie ktorejkoľvek z povinností zmluvnej strany podľa Článku XII. ods. 1, 6 a 8 tejto poistnej zmluvy je jej podstatným porušením a zakladá právo poškodenej zmluvnej strane na odstúpenie od tejto zmluvy a zároveň právo na zaplatenie náhrady škody spôsobenej podstatným porušením tejto zmluvy poisťovateľom.
3. Ak je poisťovateľ v omeškaní so zabezpečením služieb, má poistník právo uplatniť si voči nemu zmluvnú pokutu vo výške 0,05 % z dohodnutej ceny (ročného poistného) resp. v prípade dodatočného zaradenia motorového vozidla z ročného poistného za uvedené motorové vozidlo. Rozhodnutie požadovať zaplatenie zmluvnej pokuty oznámi poistník doručením penalizačnej faktúry poisťovateľovi.
4. Ak je poistník v omeškaní s úhradou faktúry po termíne splatnosti dohodnutom v tejto poistnej zmluve, má poisťovateľ právo uplatniť si úrok z omeškania vo výške 0,05 % z fakturovanej sumy za každý aj začatý deň omeškania. Poistník nie je v omeškaní s úhradou faktúry, pokiaľ najneskôr v posledný deň jej splatnosti bola fakturovaná suma z jeho účtu odpísaná v prospech účtu poisťovateľa. Rozhodnutie požadovať zaplatenie úroku z omeškania oznámi poisťovateľ doručením penalizačnej faktúry poistníkovi.
5. Poisťovateľ uhradí preplatok poistného za vyradené vozidlá zo súboru na účet poistníka uvedený v tejto poistnej zmluve najneskôr do 15 (pätnásť) pracovných dní odo dňa doručenia písomnej žiadosti poistníka podľa Článku V. ods. 6 tejto zmluvy.

**Článok IX.**

**Dopoistenie**

1. Počas platnosti tejto zmluvy je možné kedykoľvek dopoistiť motorové vozidlo.
2. V prípade dopoisťovania vozidiel v priebehu trvania tejto zmluvy nadobudne poistenie účinnosť dňom a hodinou uvedenou v ZL v súlade s Článkom V. ods. 3 tejto zmluvy.
3. Výška poistného pri dopoisťovanom vozidle sa:
   1. riadi podľa sadzobníka poisťovateľa platného v čase uzatvorenia tejto zmluvy,
   2. sa vypočíta ako alikvotná časť z ročného poistného podľa sadzobníka poisťovateľa podľa písm. a) tohto bodu od začiatku dopoisťovaného vozidla do konca príslušného poistného obdobia tejto zmluvy.

**Článok X.**

**Zánik poistenia**

1. Túto poistnú zmluvu je možné skončiť pred uplynutím dohodnutej doby:
2. okamžitým odstúpením od zmluvy v prípade jej podstatného porušenia,
   1. písomnou výpoveďou zmluvných strán,
   2. písomnou dohodou zmluvných strán.
3. Na účely tejto poistnej zmluvy sa podstatným porušením záväzku vyplývajúceho z tejto poistnej zmluvy považuje:
   1. strata nevyhnutnej kvalifikácie poisťovateľa, vrátane, ale nielen, strata oprávnenia na vykonávanie činností, ktorá bezprostredne súvisí s predmetom tejto zmluvy,
   2. opakovane, t.j. najmenej dvakrát poruší povinnosti upravené touto poistnou zmluvou,
   3. porušenie povinnosti mlčanlivosti podľa Článkom XII. poistnej zmluvy,
   4. ak sa preukáže, že poisťovateľ v predloženej ponuke predložil nepravdivé doklady alebo uviedol nepravdivé, neúplné alebo skreslené údaje,
   5. ak je voči zmluvnej strane vedené konkurzné konanie alebo reštrukturalizačné konanie, je v konkurze, v reštrukturalizácii, bol proti nej zamietnutý návrh na vyhlásenie konkurzu pre nedostatok majetku,
   6. ak zmluvná strana vstúpila do likvidácie, alebo bola na ňu zriadená nútená správa,
   7. ak je voči zmluvnej strane vedený výkon rozhodnutia (napr. podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov, zákona Slovenskej národnej rady č. 563/2009 Z. z. o správe daní (daňový poriadok) a o zmene a doplnení niektorých zákonov a pod.),
   8. ak tak ustanovuje osobitný zákon.
4. Zmluvné strany môžu od tejto zmluvy odstúpiť, pričom odstúpenie musí byť v písomnej forme a musí v ňom byť jasne uvedený dôvod odstúpenia, musí byť doručené druhej, inak je neplatné. Odstúpenie je účinné dňom doručenia druhej strane. Povinnosť doručiť odstúpenie od tejto poistnej zmluvy sa považuje v konkrétnom prípade za splnenú dňom prevzatia odstúpenia alebo odmietnutím toto odstúpenie prevziať. Ak sa v prípade doručovania prostredníctvom pošty vráti zásielka s odstúpením ako nedoručená alebo nedoručiteľná, považuje sa takáto zásielka za doručenú dňom, v ktorom pošta vykonala jej doručovanie (usilovala sa o doručenie v mieste uvedenom na obálke predmetnej zásielky); doručovanie bude vykonané na adresy uvedené v tejto zmluve.
5. Pri odstúpení od zmluvy zostávajú zachované z nej vyplývajúce práva a povinnosti účastníkov zmluvy do dňa účinnosti odstúpenia. Zmluvné strany sú povinné vyrovnať všetky pohľadávky a záväzky vzniknuté do dňa účinnosti odstúpenia od poistnej zmluvy.
6. Odstúpenie od zmluvy alebo jej ukončenie z iného dôvodu sa nedotýka práva na uplatnenie nárokov vyplývajúcich z porušenia poistnej zmluvy, vrátane oprávnenia na náhradu škody, zmluvnej pokuty, riešenia sporov medzi stranami a ostatných ustanovení, ktoré podľa zmluvy alebo vzhľadom na svoju povahu majú trvať aj po ukončení zmluvy. Ustanovenia vzťahujúce sa k usporiadaniu vzájomných právnych vzťahov na základe tejto poistnej zmluvy zostávajú v platnosti do momentu ich usporiadania.
7. Poistník je pri podstatnom porušení zmluvných povinností zo strany poisťovateľa vyplývajúcich z tejto poistnej zmluvy oprávnený písomne odstúpiť od tejto zmluvy a požadovať od poisťovateľa náhradu škody, ktorá jeho vinou vznikla, v súlade so všeobecne záväznými právnymi predpismi platnými na území Slovenskej republiky.
8. Obe zmluvné strany môžu zmluvu vypovedať písomnou výpoveďou aj bez uvedenia dôvodu   
   s výpovednou lehotou 1 (jeden) mesiac, ktorá začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola výpoveď doručená druhej zmluvnej strane.
9. Zmluvné strany sa zaväzujú, že všetky spory vyplývajúce z tejto zmluvy, budú riešiť predovšetkým formou dohody. Pričom, vzťahy zmluvné strany sa dohodli, že vzťahy vzniknuté medzi nimi na základe tejto zmluvy sa budú riadiť právnym poriadkom Slovenskej republiky. Prípadné spory, o ktorých sa zmluvné strany nedohodnú, budú postúpené na rozhodnutie vecne a miestne príslušnému súdu.

**Článok XI.**

**Likvidácia poistných udalostí, prehľad o úhradách poistného**

1. V prípade vzniku poistnej udalosti (ďalej len „PU“) je poistník povinný túto skutočnosť bezodkladne nahlásiť poisťovateľovi, a to formou telefonického hlásenia na telefónnych číslach, ktoré budú uvedené poistnej zmluve alebo elektronickou formou doručenia.
2. Nepretržitý 24-hodinový telefónny servis asistenčnej služby zabezpečuje poisťovateľ.
3. Po nahlásení škody asistenčnou službou poisťovateľ v prípade potreby zabezpečí do 48 hodín obhliadku škody.
4. Poistník je poisťovateľom následne bezodkladne informovaný o čísle škodovej/ poistnej udalosti.
5. Pri likvidácii PU bude poisťovateľ postupovať nasledovne:
   1. pri likvidácii PU, pri ktorej by malo prísť ku kráteniu alebo zamietnutiu poistného plnenia, poisťovateľ najprv uvedenú poistnú udalosť konzultuje s povereným zamestnancom poistníka, ktorý bude uvedený poistnej zmluve;
   2. poisťovateľ vždy po ukončení likvidácie PU zašle písomné oznámenie o zlikvidovaní PU na adresu sídla poistníka podľa v Článku I. tejto zmluvy.
6. Poistné plnenie z havarijného poistenia bude poukázané priamo na účet servisu, ktorý vykoná opravu vozidla po poistnej udalosti a prípadnú spoluúčasť zo vzniknutej škody doplatí poistník na účet servisu.

**Článok XII.**

**Osobitné ustanovenia**

1. V súlade s touto zmluvou sú zmluvné strany povinné zachovávať mlčanlivosť o všetkých informáciách získaných od druhej strany v súvislosti plnenia tejto poistnej zmluvy (ďalej len „dôverné informácie“) a poisťovateľ a ani poistník nie je oprávnený zverejniť alebo poskytnúť dôverné informácie iným osobám bez predchádzajúceho písomného súhlasu dotknutej druhej zmluvnej strany. Dôvernými informáciami nie sú informácie všeobecne známe, alebo sa stali známymi inak ako porušením tejto zmluvy, informácie získané oprávnene z iného zdroja ako od druhej zmluvnej strany a informácie, ktoré je poistník povinný sprístupniť alebo zverejniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (ďalej len „zákon o slobode informácií“).
2. Poistník svojim podpisom na tejto zmluve berie na vedomie, že poisťovateľ je oprávnený spracúvať osobné údaje dotknutých osôb v zmysle Zákona o poisťovníctve v znení neskorších predpisov.
3. Poisťovateľ berie na vedomie, že poistník je pre účely tejto poistnej zmluvy uzatváranej na jej základe právnickou osobou povinnou sprístupňovať informácie (povinnou osobou) a zverejňovať zmluvu v súlade a v rozsahu uvedenom v zákone o slobode informácií.
4. Zmluvné strany sa zaväzujú upovedomiť dotknutú stranu o porušení povinnosti mlčanlivosti bez zbytočného odkladu po tom, ako sa o takomto porušení dozvedia.
5. Záväzok mlčanlivosti platí aj po ukončení zmluvného vzťahu založeného touto rámcovou dohodou.
6. Zmluvné strany sú povinné dodržiavať platné a účinné právne predpisy v oblasti ochrany osobných údajov, a to zákon č. 18/2018 Z. z. o ochrane osobných údajov a o zmene a doplnení niektorých zákonov (ďalej len „ZoOU“) v súlade s nariadením Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „nariadenie“), a zabezpečiť ich dodržiavanie svojimi zamestnancami a členmi orgánov a všetkých osôb, ktoré v rámci plnenia tejto zmluvy budú mať prístup na pracovisko poistníka, resp. by sa mohli v rámci plnenia predmetu tejto zmluvy dostať do kontaktu s osobnými údajmi poistníka. Podrobné informácie o spracúvaní osobných údajov sú uvedené na webovej stránke poisťovateľa a na pobočkách poisťovateľa.
7. Poistník podpisom tejto zmluvy berie na vedomie, že poisťovateľ je oprávnený spracúvať osobné údaje dotknutých osôb podľa Zákona o poisťovníctve v platnom znení. Všeobecné informácie o spracúvaní osobných údajov a právach dotknutej osoby sú uvedené na webovej stránke poisťovateľa a na pobočkách poisťovateľa.
8. Poisťovateľ sa zaväzuje byť riadne zapísaný v registri partnerov verejného sektora po dobu trvania tejto poistnej zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“).

**Článok XIII.**

**Záverečné ustanovenia**

1. Ku každému poistenému vozidlu uvedenému v Zozname poisťovateľ pridelí samostatné číslo, ktoré bude uvedené na Potvrdení o poistení k príslušnému vozidlu. Pri hlásení škodovej udalosti je poistník povinný vždy uviesť toto číslo pridelené vozidlu, ktorým bola škodová udalosť spôsobená.
2. Túto zmluvu vrátane Zoznamu je možné meniť a dopĺňať len písomnými dodatkami podpísanými štatutárnymi zástupcami oboch zmluvných strán, pokiaľ nie je v tejto zmluve vrátane jej príloh uvedené inak.
3. Táto zmluva sa vyhotovuje v 5 (piatich) vyhotoveniach, z ktorých každá má platnosť originálu, po podpísaní dostane poistník 3 (tri) vyhotovenia, a poisťovateľ 2 (dve) vyhotovenia.
4. Táto zmluva nadobúda platnosť dňom jej podpísania obidvoma oprávnenými zástupcami oboch zmluvných strán, a účinnosť podľa § 47a ods. 1 zákona č. 40/1964 Zb. Občiansky zákonník, dňom ktorý nasleduje po dni jej zverejnenia v Centrálnom registri zmlúv vedenom Úradom vlády Slovenskej republiky,
5. Zmluvné strany prehlasujú, že si túto zmluvu pred jej podpísaním riadne prečítali, ustanoveniam tejto zmluvy porozumeli čo do obsahu a rozsahu, zmluva vyjadruje ich vôľu, , nebola uzatvorená v tiesni, ani za nevýhodných podmienok, čo potvrdzujú vlastnoručnými podpismi.

Neoddeliteľnú súčasť tejto zmluvy tvoria:

- Príloha č. 1 - Zoznam poistených motorových vozidiel

- Príloha č. 2 – Vzor Zaraďovacieho listu

- Príloha č. 3 – Vzor vyraďovacieho listu

- Príloha č. 4 – Sadzobník pre havarijné poistenie

V .................................., dňa ............2021 V......…........................., dňa.............2021

PhDr. Ján Berceli

Ústredný kontrolný a skúšobný ústav

poľnohospodársky v Bratislave